Leerlinge vas ná moord op geliefde huismoeder | Maroela Media
Leerlinge vas ná moord op geliefde huismoeder
Carima Barnard. Foto: Verskaf
Twee leerlinge aan die Jimmie Roos-jeugsorgsentrum naby Dewetsdorp in die Vrystaat, sal na verwagting Woensdag van moord aangekla word nadat Carima Barnard (50), 'n geliefde huismoeder by dié sentrum, Dinsdag glo by 'n lodge op dieselfde terrein vermoor is.
Sers. Yanda Ngcukana, polisiewoordvoerder, het Woensdag aan Maroela Media gesê die seuns, wat by die sentrum gebly het, beweer hulle het omstreeks 14:20 by die dam visgevang toe hulle twee mans in 'n voertuig by die lodge sien wegry het. Barnard het die lodge bestuur.
"Volgens die seuns het hulle gaan ondersoek instel en op die slagoffer se liggaam in 'n plas bloed afgekom. Hulle het die skoolhoof gaan roep wat op sy beurt die polisie ontbied het," het Ngcukana gesê.
Met die polisie se aankoms op die toneel het hulle Barnard se liggaam op die gras langs haar bakkie aangetref. Haar bakkie se sleutels en haar selfoon was by haar. 'n Baksteen en 'n klip het langs haar gelê.
"Die seuns is dadelik ondervra en hulle het vertel hulle het 'n wit Chrysler by die lodge sien wegry voordat hulle daar opgedaag het. Die polisie en boere in die omgewing het dadelik na die voertuig begin soek en dit is kort daarna in Dewetsdorp opgespoor. Die seuns is intussen op die toneel gehou, want die ondersoekbeamptes het vermoed iets is nie pluis met hul weergawe van gebeure nie. Daar was ook bloedspatsels op een van die seuns se T-hemp en tekkies."
Ngcukana het gesê die insittendes van die voertuig is behoorlik ondervra en die polisie het vasgestel hulle was by die lodge om daarna te kyk omdat hulle 'n jaareindfunksie daar wou hou. "Hulle het gesê die slagoffer het nog gelewe toe hulle daar weg is. Die polisie het nie rede gehad om hul weergawe in twyfel te trek nie en hulle is nie in hegtenis geneem of as verdagtes beskou nie."
Die seuns, onderskeidelik 15 en 16 jaar oud, is later na 'n plek van aanhouding in Bloemfontein geneem terwyl die saak verder ondersoek word en die polisie wag vir uitslae wat kan bevestig dat die bloedspatsels op die seun se klere met Barnard verbind kan word.
Johnny Erlank, wat verlede week as skoolhoof uitgetree het en daar aanbly totdat die skooljaar verby is, het aan Maroela Media gesê die skool is besig om 'n verklaring saam te stel.
arnard laat haar man, Adriaan en twee kinders, albei in hul 20's, agter. Adriaan is die adjunkhoof by die skool en ook die skoolsielkundige.
Lees die opvolgberig hier: Moord op geliefde huismoeder ruk gemeenskap
Carima Barnard Dewetsdorp misdaad Vrystaat
Egpaar op plaas oorval
Helikopter val in Alberton
Hoe wreed is dit nie, net n siek verstand sal so iets kan doen, dis aaklig! So jonk en klaar so boos! Simpatie aan die familie.
Dit is siek verby………………….!!!! Liewe hemel tog. Wanneer gaan al hierdie onbesonne dinge ophou!!!
Nou hoekom sal hulle nou soiets doen hulle is dan"Free Borns"
Theresa B….dit gaan nie ophou nie? Hierdie jeugdiges praat onder mekaar….en kyk TV…en lees koerant….en sien ook die SAPD se powere sukseskoers met die oplos van misdaad….en dan dink hulle hulle kan ook maar doen wat hulle wil….want die polisie sal hulle tog nie gevang kry nie? En as jy gevang word, dien jy net 'n 6de van jou vonnis uit….en dan stap jy vry uit (of so dink hulle want hulle't die Oscar saak ook gevolg?) Daar is tans ongeveer 7000 gevangenis wat "lewenslank" gekry het vir moord…..maar die moord statistiek wys 53 moored per dag vir die afgelope… Lees meer »
So dalk kry hul tronkstraf en leer nog meer booshede aan daar. Dan kom hul uit as dan "gerehabiliteuma verjaar en word 'n spul mos vrygelaat en dan kom doen hul net weer en meer wat hul so goed kan doen dan, dis hoe dit werk